stanford-oval/wikipedia huggingface dataset:
ב.מ.וו ix

| --- | --- |

 מאפיינים כלליים
 יצרן:  ב.מ.וו
 שנות ייצור:  2021-הווה
 הרכבה:  גרמניה גרמניה
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  ב.מ.וו CLAR
 אורך:  4953 מ"מ
 רוחב:  1967 מ"מ
 גובה:  1695 מ"מ
 משקל:  2440–2585 ק"ג
 בסיס גלגלים:  3000 מ"מ
 מפרט טכני
 מנוע:  iX xDrive50: שני מנועים חשמליים המספקים יחד 500 כ"ס.  iX xDrive40: שני מנועים חשמליים המספקים יחד 300 כ"ס.
 תאוצה:  5.0 שניות או 6.0 שניות
 סוללה:  סוללת ליתיום-יון בקיבולת 100 קוט"ש או 76.6 קוט"ש
 טווח נסיעה:  600 ק"מ או 425 ק"מ
ב.מ.וו ix (באנגלית: BMW ix) היא מכונית חשמלית קומפקטית במרכב קרוסאובר בעלת חמישה מקומות, שמיוצרת על ידי ב.מ.וו משנת 2021. היא הוצגה בנובמבר 2020, והושקה בארצות הברית ביוני 2021, בישראל היא הושקה ב-31 בדצמבר 2021. ה-ix היא "ספינת הדגל" הטכנולוגית של ב.מ.וו. ה-ix כולל 59.9 ק"ג של פלסטיק ממוחזר, זאת חלק מהמאמץ של ב.מ.וו ל"עולם נקי".
הב.מ.וו ix מתחרה במרצדס-בנץ EQC ובטסלה מודל Y.
היסטוריה

ב.מ.וו ix הוצגה לראשונה בתערוכת הרכב של פריז בספטמבר 2018 כמכונית קונספט בשם ב.מ.וו Vision iNEXT קונספט, שהציגה יכולות אוטונומיות חדשות שלא היו ברכבי ב.מ.וו עד כה.
ב-1 ביולי 2016 הודיעה ב.מ.וו רשמית על הקמת מיזם משותף עם החברות מובילאיי ואינטל, לפיתוח מכונית אוטונומית שתוצג בשנת 2021.
עיצוב

הב.מ.וו ix מזכירה מעט את ב.מ.וו X3 והב.מ.וו iX, העיצוב החדש מבוסס על פלטפורמה מיוחדת של ב.מ.וו למכוניות חשמליות. הפגוש הקדמי קיבל את העיצוה החדש לפגושי ב.מ.וו. בפנים המכונית יש המכנים את העיצוב כ"כניסה לטרקלין", מושבי המכונית והדשבורד מכוסים בבד ועור בצבעי חום ותכלת משולבים, ממשק השליטה בין המושבים משלב חומרים טבעיים כגון עץ וזכוכית אך באמצעות טכנולוגיה מתקדמת משטחי העץ כוללים "כפתורים" רגישים למגע. מסך מגע המשלב תחת מסגרת אחת את המסך המציג את המולטימדיה ואת לוח המחוונים, המסך שמציג את המולטימדיה בקוטר 14.1 אינץ' ולוח המחוונים הדיגיטלי בקוטר 12.3 אינץ'. החישוקים בקוטר 20 עד 22 אינץ' חושפים עיצוב מורכב בצביעה דו גונית.
מפרט טכני

ב.מ.וו משווקת את הב.מ.וו ix עם שתי יחידות הנעה.
iX xDrive50: שני מנועים חשמליים המספקים יחד 500 כ"ס. היא מאיצה מ-0 ל-100 קמ"ש בתוך 5.0 שניות ומגיעה למהירות מרבית מוגבלת אלקטרונית של-200 קמ"ש. סוללת ליתיום-יון מפיתוח עצמאי של ב.מ.וו בקיבולת 100 קוט"ש המספקת טווח נסיעה חשמלי של 600 ק"מ. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10% ל-80% בתוך 11 שעות, או במטען ציבורי מהיר בקיבולת 200 קילוואט המטעין את הסוללה מ-10% ל-80% בתוך פחות מ-31 דקות.
iX xDrive40: שני מנועים חשמליים המספקים יחד 300 כ"ס. היא מאיצה מ-0 ל-100 קמ"ש בתוך 6.0 שניות ומגיעה למהירות מרבית מוגבלת אלקטרונית של-200 קמ"ש. סוללת ליתיום-יון מפיתוח עצמאי של ב.מ.וו בקיבולת 76.6 קוט"ש המספקת טווח נסיעה חשמלי של 425 ק"מ. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10% ל-80% בתוך 8 שעות, או במטען ציבורי מהיר בקיבולת 200 קילוואט המטעין את הסוללה מ-10% ל-80% בתוך פחות מ-31 דקות.
יכולות אוטונומיות

כשב.מ.וו הציגה את הקונספט ויז'ן iNEXT היא הבטיחה שכשגרסת הייצור תוצג יהיה לה יכולות אוטונומיות ברמה 3, בפועל ה-ix ללא יכולות אוטונומיות, עקב שהשימוש ברמה 3 באירופה מותרת אך ורק מתחת ל-60 קמ"ש מעל זה כבר אסור לנסוע באופן אוטונומי. מנכ"ל ב.מ.וו אמר, שהם יכלו להשים במערכת יכולות אוטונומיות ברמה 2 שאז הנהג חייב להיות על ההגה אך ההבדל הטכנולוגי בין רמה 2 לרמה 3 הוא עצום, הילכך העדפנו שכרגע לא יהיה לה יכולות אוטונומיות, אבל בהמשך נצרף את היכולות האוטונומיות ברמה 3 למכונית.
גלריה

דגם הקונספט
מבט קדמי
מבט אחורי
פנים
הערות שוליים

↑  חזי גורן, ב.מ.וו iX החשמלי 2022 נחשף, באתר פורטל הרכב גיר, ‏12 בנובמבר 2020
↑  אביעד רייס, ב.מ.וו iX הושק בארה"ב, באתר מגזין רכב חשמלי, ‏07 ביוני 2021
↑  קובי זוילי, ב.מ.וו iX החשמלי הושק בישראל. המחיר החל מ-559,000 ₪, באתר פורטל הרכב גיר, ‏31 בדצמבר 2021
↑  BMW iX Debuts As EV Tech Flagship With 500 HP, 300-Mile Range, באתר מוטור 1, ‏11 בנובמבר 2020
↑  BMW iX Production Goes Green With Recycled Materials, Renewable Energy, באתר מוטור 1, ‏16 במרץ 2021
↑  אביעד רייס, טסלה ומרצדס בכוננות: ב.מ.וו חושפת את ה-iX, באתר מגזין רכב חשמלי, ‏12 בנובמבר 2020
↑  ב.מ.וו Vision iNEXT קונספט - חזון חשמלי ואוטונומי לשנת 2021, באתר קארטיוב, ‏16 בספטמבר 2018
↑   עמרי זרחוביץ', ב.מ.וו, אינטל ומובילאיי הודיעו באופן רשמי על פיתוח מכונית אוטונומית, באתר TheMarker‏, 1 ביולי 2016
↑  Original BMW X5 Designer Reviews The iX And Its Quirky Grille, בתאר מוטור 1, ‏10 בינואר 2021
↑  New BMW iDrive Infotainment System Previews Next-Gen User Experience, באתר מוטור 1, ‏15 במרץ 2021
↑  כל הפרטים על ב.מ.וו iX החשמלי 2022, באתר קארטיוב, ‏02 ביוני 2021
↑  דגם בסיס: 2022 ב.מ.וו iX xDrive40 החשמלי, באתר קארטיוב, ‏17 במרץ 2021
↑  BMW iX, autonomia, potenze e prezzi del nuovo SUV elettrico, באתר מוטור 1, ‏17 במרץ 2021
↑  למה ב.מ.וו iX אינו מוכן לנהיגה אוטונומית ברמה 3, באתר טופ גיר, ‏03 ביוני 2021
באבא רחמן

עבדול "באבא" רחמן (באנגלית: Abdul "Baba" Rahman; נולד ב-2 ביולי 1994 בטאמאלה שבגאנה) הוא כדורגלן גנאי המשחק בעמדת המגן השמאלי בפאוק סלוניקי ובנבחרת גאנה.
קריירת מועדונים > ההשאלה לאסאנטה קוטוקו

רחמן נולד בטמלה שבגאנה. הוא גדל במחלקת הנוער של FC דרימס. בעונת 2011/2012 הושאל רחמן לאסאנטה קוטוקו מליגת העל הגאנאית. באותה עונה היה רחמן מועמד סופי לתואר תגלית השנה בליגה, אך הפסיד אותו לג'ושוע אוניקו. מועדונים רבים התעניינו ברחמן בשל הופעותיו בקבוצה.
קריירת מועדונים > גרוירט פירט

ב-12 ביוני 2012 עבר רחמן בהעברה חופשית לגרויטר פירט מהבונדסליגה, על אף התעניינות מצד קבוצות בכירות יותר. רחמן הסביר את בחירתו בכך שהמועדון הציע את "התנאים הטובים ביותר בהם הקריירה שלי יכולה להתפתח". ב-25 בספטמבר 2012 ערך רחמן את הופעת הבכורה שלו במועדון, כששיחק במחצית השנייה בהפסד 0–2 לפורטונה דיסלדורף במסגרת המחזור החמישי בבונדסליגה. בתחילת עונתו השלישית בקבוצה, שבה שיחקה הקבוצה בבונדסליגה השנייה, במחזור השני של עונת 2014/2015, הבקיע רחמן את שערי הבכורה שלו בגרויטר פירט: צמד שערים בניצחון הליגה על נירנברג.
קריירת מועדונים > אאוגסבורג

יום לאחר שערי הבכורה שלו בגרויטר פירט חתם רחמן באאוגסבורג מהבונדסליגה. ב-23 באוגוסט 2014 ערך רחמן את הופעת הבכורה שלו במועדון, כששיחק 90 דקות בהפסד הליגה להופנהיים בתוצאה 0–2 במסגרת המחזור הראשון. הוא שיחק במועדון במשך עונה אחת, בה ערך 31 הופעות.
קריירת מועדונים > צ'לסי

ב-16 באוגוסט 2015 חתם רחמן בצ'לסי על חוזה ל-5 שנים. הוא ערך את הופעת הבכורה שלו במועדון בניצחון 1–4 על וולסול במסגרת הסיבוב השלישי בגביע הפוטבול ליג. ב-16 בספטמבר 2015 ערך רחמן את הופעת הבכורה שלו בליגת האלופות, כששיחק 90 דקות בניצחון 0–4 על מכבי תל אביב במסגרת המחזור הראשון בשלב הבתים. ב-17 באוקטובר 2015 ערך את הופעת הבכורה שלו בפרמייר ליג, כששיחק 90 דקות בניצחון 0–2 על אסטון וילה במסגרת המחזור התשיעי. ב-2 באוגוסט 2016 הושאל רחמן לשאלקה מהבונדסליגה, בסיום העונה חזר לצ'לסי וב-29 בינואר 2018 רחמן הושאל פעם נוספת לשאלקה. ההשאלה השנייה לשאלקה לא עלתה יפה ורחמן ערך רק שלוש הופעות. בינואר 2019 הוחלט לקצר את תקופת ההשאלה של רחמן, והוא חזר לצ'לסי והושאל שוב מיד, והפעם לסטאד ריימס מליגת העל הצרפתית בכדורגל. ב-2 בספטמבר 2019 הושאל למיורקה לעונה אחת. ב-31 בינואר 2021 הושאל לפאוק סלוניקי עד לסוף העונה. ב-27 באוגוסט 2021 הושאל לעונה אחת לרדינג. ב-31 באוגוסט 2022 הושאל שוב לרדינג.
קריירה בינלאומית

ב-10 בספטמבר 2014 ערך רחמן את הופעת הבכורה שלו בנבחרת גאנה, כששיחק 90 דקות בניצחון 2–3 על נבחרת טוגו במסגרת מוקדמות גביע אפריקה לאומות 2015. הוא שיחק בכל משחקיה של הנבחרת במסגרת גביע אפריקה לאומות 2015, בו הפסידה בגמר לנבחרת חוף השנהב בדו-קרב בעיטות עונשין.
נכלל בסגל נבחרת גאנה לטורניר מונדיאל 2022.
ב.מ.וו X7

| --- | --- |

 מאפיינים כלליים
 יצרן:  ב.מ.וו
 שנות ייצור:  2018-הווה
 הרכבה:  ארצות הברית ארצות הברית תאילנד תאילנד הודו הודו מלזיה מלזיה אינדונזיה אינדונזיה
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  ב.מ.וו CLAR
 אורך:  5,151 מ"מ
 רוחב:  2,000 מ"מ
 גובה:  1,805 מ"מ
 משקל:  2,320–2,460 ק"ג
 בסיס גלגלים:  3,105 מ"מ
 מפרט טכני
 מנוע:  X7 xDrive40i: מנוע בנזין I6 צילינדרים בנפח 3.0 ליטר טורבו המספק 261 כ"ס ב-4,000 סל"ד ומומנט מרבי של 55.1 קג"מ בין 2,000 ל-2,500 סל"ד  X7 xDrive30d (יפן): מנוע דיזל I6 צילינדרים בנפח 3.0 ליטר טורבו המספק 380 כ"ס בין 5,200 ל-6,250 סל"ד ומומנט מרבי של 63.2 קג"מ בין 1,850 ל-5,000 סל"ד  X7 xDrive40d: מנוע דיזל I6 צילינדרים בנפח 3.0 ליטר טורבו המספק 352 כ"ס ב-4,400 סל"ד ומומנט מרבי של 73.4 קג"מ בין 1,750 ל-2,250 סל"ד
 הילוכים:  תיבת הילוכים אוטומטית בעלת שמונה הילוכים
 מהירות מרבית:  250 קמ"ש (X7 xDrive40i) 227 קמ"ש (X7 xDrive30d) 243 קמ"ש (X7 xDrive40d)
 תאוצה:  5.8 שניות (X7 xDrive40i) 7.0 שניות (X7 xDrive30d) 6.1 שניות (X7 xDrive40d)
 צריכת דלק:  בין 9.2 ל-10.5 ליטר לכל 100 ק"מ (X7 xDrive40i) בין 6.1 ל-6.5 ליטר לכל 100 ק"מ (X7 xDrive30d) בין 7.6 ל-8.7 ליטר לכל 100 ק"מ (X7 xDrive40d)
 קיבולת מכל דלק:  בין 80 ל-83 ליטר
 קשר:  ב.מ.וו X5
ב.מ.וו X7 (באנגלית: BMW X7) היא מכונית קומפקטית במרכב קרוסאובר בעלת שבעה מקומות ישיבה, שמיוצרת על ידי ב.מ.וו משנת 2018. היא הוצגה באוקטובר 2018, והגיעה לישראל ביוני 2019. בספטמבר 2017 הציגה ב.מ.וו את דגם הקונספט המקדים.
מפרט טכני

ה-X7 משווקת עם שלושה סוגי מנועים.
X7 xDrive40i: מנוע בנזין I6 צילינדרים בנפח 3.0 ליטר טורבו המספק 261 כ"ס ב-4,000 סל"ד ומומנט מרבי של 55.1 קג"מ בין 2,000 ל-2,500 סל"ד. נתון תאוצה של 5.8 שניות ומהירות מרבית של 250 קמ"ש. צריכת דלק משולבת של בין 9.2 ל-10.5 ליטר לכל 100 ק"מ.
X7 xDrive30d (יפן): מנוע דיזל I6 צילינדרים בנפח 3.0 ליטר טורבו המספק 380 כ"ס בין 5,200 ל-6,250 סל"ד ומומנט מרבי של 63.2 קג"מ בין 1,850 ל-5,000 סל"ד. נתון תאוצה של 7.0 שניות ומהירות מרבית של 227 קמ"ש. צריכת דלק משולבת של בין 6.1 ל-6.5 ליטר לכל 100 ק"מ.
X7 xDrive40d: מנוע דיזל I6 צילינדרים בנפח 3.0 ליטר טורבו המספק 352 כ"ס ב-4,400 סל"ד ומומנט מרבי של 73.4 קג"מ בין 1,750 ל-2,250 סל"ד. נתון תאוצה של 6.1 שניות ומהירות מרבית של 243 קמ"ש. צריכת דלק משולבת של בין 7.6 ל-8.7 ליטר לכל 100 ק"מ.
לכל המנועים תיבת הילוכים אוטומטית, בעלת שמונה הילוכים והנעה כפולה.
ב.מ.וו X7 M60i xDrive

ה-X7 M60i xDrive היא גרסת הביצועים לגרסה הבסיסית, הכוללת מנוע בנזין בנפח 4.4 ליטר טווין טורבו המספק כ-530 כ"ס ומומנט מרבי של 76.4 קג"מ. היא מאיצה מ-0 ל-100 קמ"ש בתוך 4.7 שניות ומגיעה למהירות מרבית מוגבלת אלקטרונית של 209 קמ"ש או 250 קמ"ש (תלוי בסוג הצמיגים). היא כוללת גם כיול ספורטיבי למתלים. היא הוצגה במאי 2019.
מתיחת פנים שנת 2022

ב-13 באפריל 2022 חשפה ב.מ.וו את מתיחת הפנים ל-X7. מתיחת הפנים כוללת עיצוב חדש לחזית הקדמית ובתא הנוסעים עיצבה ב.מ.וו את החלק העליון של  הדשבורד בכדי להתקין את מערכת ה-iDrive 8 החדשה של ב.מ.וו.
בתחום ההנעה שידרגה ב.מ.וו את המנוע הסטנדרטי (3.0 ליטר טורבו) ובנוסף למערכת מיקרו היברידית במתח 48 וואט המסייע בצריכת הדלק עם סטרטר/גנרטור המספק 12 כ"ס ומומנט מרבי של 20.4 קג"מ.
מכירות

להלן נתוני המכירות בארצות הברית ואירופה.
| שנה | ארצות הברית | אירופה | ישראל |
| --- | --- | --- | --- |
| 2019 | 21,574 | 4,643 | 10 |
| 2020 | 20,579 | 5,582 | 11 |
| 2021 | 23,046 | 4,940 | 31 |
גלריה

מבט לפגוש הקדמי
מבט לפגוש האחורי
מבט לצד
מבט לפנים המכונית
הערות שוליים

↑  2019 ב.מ.וו X7 נחשף - הענק של ב.מ.וו, באתר קארטיוב, ‏17 באוקטובר 2018
↑  ב.מ.וו X7 החדש בישראל - מחיר החל מ- 890,000 שקל, באתר קארטיוב, ‏17 ביוני 2019
↑  ב.מ.וו חושפת את ה-X7 קונספט – מתחרה למרצדס GLS, באתר קארטיוב, ‏09 בספטמבר 2017
↑  ב.מ.וו מציגה דגמי קצה M50i ל-X5 ול-X7, באתר קארטיוב, ‏22 במאי 2019
↑  cartube, מתיחת פנים: 2022 ב.מ.וו X7 החדש נחשף, באתר cartube
↑  cartube, ב.מ.וו מציגה: הכל על ב.מ.וו X7 החדש 2022, באתר cartube
↑  ב.מ.וו X7 - נתוני מכירות בארצות הברית, באתר carsalesbase
↑  ב.מ.וו X7 - נתוני מכירות באירופה, באתר carsalesbase
↑  ב.מ.וו X7 חדשה - מחירון, מבצעים והנחות על BMW X7 | קארזון, באתר www.carzone.co.il
בית הדואר המרכזי של מנילה

| --- | --- |

הכניסה לבית הדואר המרכזי של מנילה מכיוון כיכר Liwasang Bonifacio
 מידע כללי
 סוג:  בית דואר 
 כתובת:  Liwasang Bonifacio, Manila 1000
 מיקום:  מנילה 
 מדינה:  הפיליפינים 
 בעלים:  ממשלת הפיליפינים
 נגישות:  מרבית מכל הכיוונים
 הקמה ובנייה
 תקופת הבנייה:  ?–1926
 תאריך פתיחה רשמי:  1926 
 אדריכל:  חואן מ. ארלאנו (אנ')  ותומאס מאפואה (אנ')
 סגנון אדריכלי:  אדריכלות נאו-קלאסית יוונית
 קואורדינטות:  14°35′44″N 120°58′45″E﻿ / ﻿14.5955°N 120.9791°E﻿ / 14.5955; 120.9791
 he
 
סניף הדואר המרכזי של מנילה (באנגלית: Manila Central Post Office), המכונה לעיתים קרובות "בניין הדואר", הוא סניף הדואר הראשי של מנילה, בירת הפיליפינים. הבניין משמש גם את תאגיד הדואר הפיליפיני (אנ'). בבניין נמצא גם השירות הבולאי הפיליפני בו אספנים יכולים לקנות בולים מקוריים לאוספיהם. מדי שנה מקיים השירות הבולאי תערוכות של בולים וציוד דאר ישנים. בבניין מבוצעות, פעולות מיון והפצת הדואר העיקריות של הפיליפינים.
מעטפת דואר מאושרת על ידי PHLPost
בניין הדואר ממוקם על גדות הנהר פסיג, ברובע ארמיטה (אנ') שבמנילה בירת הפיליפינים. כמוכן, הוא נמצא בקצה הצפוני של כיכר ליוואסאנג בוניפאציו (אנ'). מיקומו לאורך גדת הנהר פסיג (אנ') היה חלק מהתוכנית של מתכנן הערים והאדריכל דניאל ברנהם, במנילה, להובלת הדאר בנתיבי המים. מיקומו המרכזי של הבניין עם הרחובות והשדרות המתכנסות אליו הפך את הבניין לנגיש מכל הכיוונים. הכניסה הראשית של הבניין פונה לכיכר Liwasang Bonifacio.
היסטוריה

ב-15 בספטמבר 1901 עוד בתקופה הספרדית, הוסדרה לראשונה בחוק מספר 462 של הוועדה הפיליפינית (אנ'), פעילות הדואר הפיליפיני בו נקבע באופן רשמי אופן קבלה, מיון והפצה של דברי דואר, כסף וסחורות. שירות הדואר במדינה, היה איטי, והתבצע באמצעות שליחים/דוורים רכובים על סוסים, עד שהגיעו האמריקנים שיזמו שיפורים ניכרים בדואר הפיליפיני.
הבניין המקורי תוכנן על ידי חואן מ. ארלאנו (אנ') ותומאס מאפואה (אנ') בסגנון אדריכלות נאו-קלאסית יוונית. יסודות הבניין נבנו כבר בשנת 1920 בפיקוח חברת האדריכלות של פדרו סיוצ'י (אנ'). במלחמת העולם השנייה הבניין ניזוק מאוד במהלך קרב מנילה (אנ')) ונבנה מחדש בשנת 1946 תוך שמירה על מרבית עיצובו המקורי.
בפיקוח ישיר של נשיא הפיליפינים, מרכז הדואר הראשי של תאגיד הדואר הפיליפיני הפך למודרני ויעיל. הוא כולל מכונת מיון מכתבים אוטומטית, מערכת מיקוד חדשה, דואר אוויר, דוורים ממונעים וכל יתר האמצעים והמתקנים החדשים ביותר. למרות כל אמצעי התקשורת המודרניים ה- PHLPost עדיין ממשיך במסורת בת מאות שנים של מיון והפצת מכתבים. כיום, הבניין מוצף מדי יום בכמויות גדולות של דברי דואר מכל רחבי הפיליפינים והעולם.
ארכיטקטורה

סניף הדואר של מנילה מוקם באופן אסטרטגי על ידי דניאל ברנהאם ליד גשר ג'ונס (אנ') מפני שתי סיבות. ראשית משום שנהר פסיג היה יכול לשמש בנוחות כדרך קלה לשינוע דואר, ושנית, בניין הדואר יכול להיות נגיש מכל עבר לרבות רובע קוויאפו (אנ'), רובע בינונדו (אנ'), רובע מאלאט (אנ') וארמיטה.
הבניין נחשב למגנום אופוס של האדריכל חואן ארלאנו (אנ'), והוא תוכנן בסגנון הנאו-קלאסי יווני, שהביע סדר ואיזון. הוא נבנה בשנת 1926 והיה שווה כמיליון פזו. לעומת הנפח העצום והמלבני של המבנה ניצבים 16 עמודים יווניים העומדים בשורה מעל גרם המדרגות ממש לפני הכניסה ללובי של הבניין מכיכר Liwasang Bonifacio. מעל החלל המרכזי של הבניין ישנה קומת גג מלבנית. בתוך הלובי הראשי ישנם אולמות צדדיים חצי מעוגלים, בכל קצה, המקורים בכיפות.
התוכניות להשלמת בניין הדואר התפרסמו ב־28 בנובמבר 1927, אך הענקת הפרויקט התרחשה שנה לאחר מכן בשנת 1928. מ-2 באוגוסט 1920 ועד 9 בינואר 1922 הונחו היסודות. בשלב הזה העבודות הוקפאו בגלל מחסור בכספים. באותו זמן דווח שלקראת סוף אותה שנה יושלמו כ -56% מעבודות הבנייה. השלמת הבניין נמשכה רק בפברואר 1928.
ההצעות להשלמת בניין הדואר במנילה הוכרזו ב-28 בנובמבר 1927, אך השלמת הפרויקט הושגה רק בשנת 1928.
גלריית תמונות

סניף הדואר המרכזי של מנילה במהלך מלחמת העולם השנייה. (1945)
מבט על סניף הדואר המרכזי של מנילה מנהר פסיג
נוף של סניף הדואר של מנילה מגשר ג'ונס
הערות שוליים

↑  Manila Central Post Office in Manila, Philippines, GPSmyCity (באנגלית)
↑  Moore, Charles (1921). "Daniel Burnham: Planner of Cities". Houghton Mifflin and Co., Boston and New York.
1 2  Manila Central Post Office in Manila, Philippines, GPSmyCity (באנגלית)
↑  Philpost | Convenient. Fast. Reliable., phlpost.gov.ph
1 2  de la Torre, Visitacion (1981). Landmarks of Manila: 1571-1930. Makati City: Filipinas Foundation, Inc. p. 13.
↑  Lico, Gerard (2008). Arkitekturang Filipino: A History of Architecture and Urbanism in the Philippines. Quezon City: The University of the Philippines Press. p. 310. ISBN 978-971-542-579-7.
↑  Alarcon, Norma (2008). The Imperial Tapestry: American Colonial Architecture in the Philippines. Manila: University of Santo Tomas Publishing House. p. 140. ISBN 978-971-506-474-3.
↑  Wood, Leonard (1925). Annual report of the Governor General of the Philippine Islands. Washington D.C.: Washington G.P.O.
סניף דואר בשקיעה
ארגון השוטרים הבין-לאומי

| --- | --- |

סמל הארגון
 מדינה:  שווייץ 
 משרד ראשי:  נוטינגהאם, הממלכה המאוחדת
 מטה הארגון:  ז'נבה 
 סינוף בינלאומי:  64 מדינות
 מייסדים:  ארתור טרופ
 חברים:  400,000 שוטרים
 תקופת הפעילות:  1 בינואר 1950 – הווה (74 שנים)
 www.ipa-international.org
 
משרדי ארגון השוטרים הבינלאומי בנוטינגהאם
ארתור טרופ, מייסד הארגון
ארגון השוטרים הבין-לאומי (באנגלית: International Police Association – IPA) הוא הארגון הגדול ביותר של השוטרים בעולם. מייסדו היה ארתור טרופ (1914–2000), סמל משטרה מלינקולן שבמחוז לינקולנשייר באנגליה. הארגון נוסד ב-1 בינואר 1950 תחת המוטו: "Servo per Amikeco" (בשפת אספרנטו: "שירות באמצעות חברות") כדי ליצור קישורים ידידותיים ולעודד שיתוף פעולה בין שוטרים בכירים ברחבי העולם.
כיום חברים בארגון כ-400,000 שוטרים ויש לו סניפים ב-64 מדינות. המשרדים הראשיים של הארגון (IAC) נמצאים בעיר נוטינגהאם, הממלכה המאוחדת.
לארגון ניתן מעמד מייעץ אצל המועצה הכלכלית-חברתית של האומות המאוחדות בשנת 1967. מעמד זה הוסר בשנת 1985.
הסניף הישראלי

סניף ישראלי של הארגון הוקם בשנת 1963. לסניף הישראלי הוקמו שלוחות מקומיות, בין השאר ברחובות שפעל בבית יד לבנים.
הסניף הישראלי של הארגון פועל מכלא רמלה. בעבר הוא שכן בשלוחת המטה הארצי ביפו. הסניף הישראלי פעיל בארגון פעולות התנדבותיות כמו אימוץ פצועי צה"ל ומוסדות יתומים. בשנת 1979 הגיעו סכסוכים סביב הבחירות להנהלת הארגון לבית המשפט.
הסניף אירח כינוסים של הארגון הבינלאומי בשנים 1968, 1978 ו-1983.
בשנת 1971 נבחר אריה איבצן לנשיא הארגון ונעמי שדמי נבחרה לסגניתו. בשנים 1972–1982 היה דוד קראוס נשיא הסניף הישראלי. בסוף שנת 1983 נבחר שלמה פריירמן לנשיא הסניף הישראלי.
הערות שוליים

↑  משה ויניצקי, הנושא המרכזי: המשטרה והציבור, מעריב, 20 באוקטובר 1968
1 2  יהושע כהנא, הארגון שמטפח "שירות תוך ידידות" בין אנשי המשטרה, מעריב, 14 במרץ 1971
↑  Yearbook of the United Nations. 39. 1985 (1989), page 1047
↑  עשור לסניף הישראלי של ארגון השוטרים, דבר, 12 בספטמבר 1973
↑  רחובות, אנשי משטרה הצטרפו לארגון השוטרים הבינלאומי, מעריב, 28 במאי 1964
↑  אוסף ארכיוני מקרבות הדרום - ב"בית יד לבנים" ברחובות, מעריב, 29 ביולי 1965
↑  אשה ראשונה בקונגרס השוטרים, מעריב, 30 באוגוסט 1972
↑  מנהלי אגוד השוטרים פנו לביהמ"ש המחוזי, מעריב, 12 ביולי 1979
↑  ברוך מאירי, בכנס ארגון השוטרים הבינלאומי בורג: מלחמה בפשיעה המאורגנת מצריכה שיתוף פעולה בי"ל, מעריב, 1 בנובמבר 1978
↑  כנס שוטרים בין־לאומי ייערך בישראל, דבר, 18 באוקטובר 1983
↑  נצ"מ ש. פריירמן נשיא ארגון השוטרים הבינלאומי בישראל, דבר, 25 בדצמבר 1983
| --- | --- |
בקרת זהויות :  NLI: 987007308079205171  PLWABN: 9810686266405606  BIBSYS: 2056465  BNE: XX106126  GND: 37010-1  ISNI: 0000 0001 2163 4641  LCCN: n88060862  NLA: 35232784  RERO: 02-A000012061  SUDOC: 026590751  VIAF: 135670883   WorldCat (עם VIAF): 135670883
ארגון התקינה הבין-לאומי

| --- | --- |

 מטה הארגון:  ז'נבה 
 חברים:  165 ארץ (נכון ל־24 בינואר 2021) 
 תקופת הפעילות:  23 בפברואר 1947 – הווה (77 שנים) 
 www.iso.org
 
לוגו ארגון התקינה הבין-לאומי
ארגון התקינה הבין-לאומי (באנגלית: International Organization for Standardization; בראשי תיבות: ISO) הוא גוף בין-לאומי הקובע תקנים. ISO הוא בא־כוחם של גופי תקינה לאומיים ברחבי העולם, אשר מגדיר תקנים תעשייתיים ומסחריים בין-לאומיים.
החלטה על הקמת הארגון התקבלה ב-14 באוקטובר 1946 באספת המומחים מ-25 מדינות שהתקיימה בלונדון. הארגון הוקם בפועל תוך כשנה. לציון אירוע זה, 14 באוקטובר הוכרז כיום התקנים העולמי.
ISO אמנם מגדיר את עצמו כארגון לא־ממשלתי, אך יכולתו להציב תקנים, אשר באופן תדיר הופכים לחוק דרך חוזים או תקנים לאומיים, הופכת אותו לבעל השפעה משמעותית בתחומים רבים. בפועל, הוא פועל כקונסורציום עם קשרים חזקים לממשלות.
בנושאים הקשורים בהנדסת חשמל ומחשבים, פועל ISO בשיתוף פעולה צמוד עם הנציבות הבין-לאומית לאלקטרוטכניקה (IEC).
הארגון ידוע יותר בשמו המקוצר ISO (הגייה: אַיי-סוֹ, בעברית הוגים אִיזוֹ). הפירוש הרשמי של השם המקוצר הוא שאילה מהמילה היוונית isos, אשר משמעותה "שווה". אך בזמן ההחלטה על השם הסבר זה כלל לא עלה. ככל הנראה במקור היה ISO ראשי תיבות משוכלים של "International Standards Organization".
תקני ISO ממוספרים, ובעלי מבנה מהצורה "ISO nnnnn:yyyy: Title" כאשר "nnnnn" הוא מספר התקן, "yyyy" הוא שנת ההוצאה של תקן זה, ו"Title" מתאר את נושא התקן.
הרבה קובצי דמות של תקליטורים מסתיימים בסיומת "ISO" כדי להראות שהם משתמשים בתקן ISO 9660 למערכות קבצים.
ראו גם

תקני ISO 9000
ISO 31000
HSEQ Managment Software
הערות שוליים

↑  About ISO: ISO is derived from the Greek isos, meaning equal.
↑  FRIENDSHIP AMONG EQUALS, בהוצאת ISO, עמוד 20:


"The first question that had to be settled in London was that of the name of the new organization. There were different proposals. The English and the Americans wanted “International Standards Coordinating Association”, but we fought against the word “coordinating”. It was too limited. In the end ISO was chosen. I think it is good; it is short. I recently read that the name ISO was chosen because “iso” is a Greek term meaning “equal”. There was no mention of that in London!"
| --- | --- |
בקרת זהויות :  NLI: 987007263028705171  PLWABN: 9810573597705606  BIBSYS: 90070488  BNE: XX102045  BnF: cb118710878 (data)  CiNii: DA01726497  GND: 1008314-5  HDS: 026207  ISNI: 0000 0001 2182 7734  LCCN: n79034445  LNB: 000019043  NDL: 00288472  NKC: ko2003181181  NLA: 35232591  NLG: 57155  NLK: KAB202011902  NSK: 000016281  RERO: 02-A000125671  SUDOC: 026467984  Trove: 875028  VcBA: 494/45469  VIAF: 149705257   WorldCat (עם VIAF): 149705257
בהר דר

| --- | --- |

מראה כללי מהאוויר
 מדינה:  אתיופיה אתיופיה
 מדינה:   אמהרה
 ראש העיר:  סימג'או וונדמגן
 תאריך ייסוד:  המאה ה-16 או המאה ה-17
 שטח:  213.43 קמ"ר
 גובה:  1,840 מטרים
 אוכלוסייה:  ‏
  ‑ בעיר:  243,300 (2015)
  ‑ צפיפות:  1,040.11 נפש לקמ"ר (2007)
 קואורדינטות:  11°33′00″N 37°22′00″E﻿ / ﻿11.55°N 37.366667°E﻿ / 11.55; 37.366667
 אזור זמן:  UTC +3
  מפת מיקום  מפה מפורטת   (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיבהר דר(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיבהר דר  he tabBackground:;tabBorder:#aaa;defaultTab:0;
בהר דר  (מילולית:"ליד הים") (באמהרית: ባሕር ዳር) היא עיר במעמד מחוז בצפון מערב אתיופיה ובירתה של מדינת אמהרה. העיר ממוקמת על חופי אגם טאנה, במקורות הנילוס הכחול (באמהרית: עבי).
העיר ממוקמת כ-310 קילומטרים צפונית מערבית לאדיס אבבה. חברת התעופה האתיופית אתיופיאן איירליינס מפעילה טיסות בין שתי ערים אלו. מפלי הנילוס הכחול (באמהרית: טיס עבי, "מים מעשנים") נמצאים כ-30 קילומטרים דרומית לעיר.
בעיר ישנו שוק יומי קטן ושוק גדול כל סוף שבוע. בנוסף, ניתן למצוא בבהר דר גם מספר מועדוני מוזיקה. בעיר ממוקמת גם אוניברסיטת בהר דר, אליה נרשמו בשנה האקדמית שהחלה באוקטובר 2006 כ-4,400 סטודנטים.
דמוגרפיה

על פי נתוני הלשכה המרכזית לסטטיסטיקה של אתיופיה נכון לשנת 2007 לבהר דר אוכלוסייה של כ 221,991 תושבים, כ- 113,535 מאוכלוסיית העיר הם נשים ו-108,456 מאוכלוסיית העיר הם גברים. עם שטח של כ-213.43 קמ"ר הצפיפות בעיר היא כ-1,040.11 איש לקמ"ר.
היסטוריה

בהר דר נוסדה וגדלה בסביבות התנחלות ישועית והוקמה במאה ה-16 או במאה ה-17. בניין מתקופת פאדרו פאז עדיין נמצא בעיר.
במהלך מבצע תיאודורוס, לקראת סוף מלחמת האזרחים האתיופית בשנת 1991, העיר נכבשה על ידי החזית העממית לשחרור תיגראי שהייתה חלק מכוחות המורדים שפעלו נגד משטר הדרג.
ערים תאומות

ארצות הברית קליבלנד, ארצות הברית (מ־2004)
ישראל אשדוד, ישראל (מ־2011)
את מה-זה לא מוזמנת לבת מצווה שלי

| --- | --- |

כרזת הסרט
 בימוי:  סמי כהן
 הופק בידי:  אדם סנדלר, לזלי מורגנשטיין, טים הרליהי, Elysa Dutton 
 תסריט:  אליסון פק 
 שחקנים ראשיים:  אידינה מנזל עידו מוסרי ג'קי הופמן לואיס גוזמן שרה שרמן אדם סנדלר סיידי סנדלר ג'קי סנדלר סאני סנדלר 
 מוזיקה:  אסתי חיים 
 מדינה:  ארצות הברית 
 חברת הפקה:  האפי מדיסון, Alloy Entertainment 
 חברה מפיצה:  נטפליקס 
 הקרנת בכורה:  25 באוגוסט 2023 
 משך הקרנה:  101 דק' 
 שפת הסרט:  אנגלית 
 סוגה:  דרמה קומית 
 דף הסרט ב־IMDb
 
את מה-זה לא מוזמנת לבת מצווה שלי (באנגלית: You Are So Not Invited To My Bat Mitzvah) הוא סרט דרמה קומית אמריקאי משנת 2023 בבימויו של סמי כהן, שנכתב על ידי אליסון פק, והופק על ידי אדם סנדלר. הסרט מבוסס על הרומן מ-2005 באותו שם, בסרט מככבים אדם סנדלר, שתי בנותיו: סאני סנדלר וסיידי סנדלר, אשתו ג'קי סנדלר, סמנתה לוריין, אידינה מנזל, דילן הופמן, שרה שרמן, דן בולה, עידו מוסרי, ג'קי הופמן ולואיס גוזמן. הסרט הוא על סיפורן של שתי החברות הכי טובות שתוכניות הבת מצווה שלהן נהרסות בגלל ילד פופולרי שעל תשומת לבו הן נלחמות.
הסרט הופק על ידי האפי מדיסון, חברת ההפקות של סנדלר, ו-Alloy Entertainment, ושוחרר על ידי נטפליקס ב-25 באוגוסט 2023.